Source: https://monitoruldevrancea.ro/2019/05/08/baschet-u-16-la-focsani-incepe-astazi-turneul-final-al-campionatului-national/
Timestamp: 2019-05-20 00:39:53+00:00

Document:
Baschet U 16: La Focșani începe, astăzi, turneul final al Campionatului Național! - Monitorul de Vrancea
Acasă Sport Baschet U 16: La Focșani începe, astăzi, turneul final al Campionatului Național!
Baschet U 16: La Focșani începe, astăzi, turneul final al Campionatului Național!
Jocurile vor avea loc în zilele de 8, 9, 10 și 12 mai în Sala Polivalentă, iar sâmbătă, 11 mai, în Sala Liceului cu Program Sportiv.
Echipa de juniori U 16 a LPS CSM Focșani 2007, câștigătoare a uneia dintre cele două grupe semifinale, a obținut dreptul de organizare a Turneului final al Campionatului Național. Turneul va avea loc începând de astăzi, 8 mai, până duminică, 12 mai, inclusiv. Jocurile se vor disputa astăzi, mâine și vineri în Sala Polivalentă, sâmbătă la Sala Liceului cu Program Sportiv iar duminică, turneul va reveni în Sala Polivalentă.
Va putea fi văzut la lucru tot ce are mai bun baschetul românesc la nivel de juniori U 16. În compania selectă a celor mai valoroase formații de acest nivel din țară se află și LPS CSM Focșani 2007, a cărei construcție a fost începută cu mai mulți ani în urmă de profesorii antrenori Petruț Mihai și Mircea Petrișor și adusă la vârful său de performanță de până acum.
În turneul de la Focșani, așa cum mi-a spus profesorul Petruț Mihai, formația pe care o pregătește își propune să joace cât de bine poate și să obțină unul dintre primele patru locuri pentru a juca apoi în Final Four! ”Va fi o încercare foarte dificilă, pentru că dacă U BT Cluj Napoca și CSU Știința București sunt mari favorite la titlul de campioană, pentru celelalte două locuri din Final Four se vor bate celelalte patru echipe – Sevla Ploiești, CSM București, Steaua București și noi. Îmi doresc foarte tare, și jucătorii noștri la fel, să fim între cele calificate. Un bun început în acest sens va fi să câștigăm astăzi meciul cu Steaua!”, mi-a mai spus profesorul Petruț Mihai.
– 8 mai, Sala Polivalentă: ora 12:00, Sevlar Ploiești – U BT Cluj Napoca; ora 14:00, CSU Știința București – CSM București; LPS CSM Focșani 2007 – CSA Steaua București.
– 9 mai, Sala Polivalentă: ora 12:00, U BT Cluj Napoca – CSA Steaua București; ora 14:00, CSM București – Sevlar Ploiești; ora 16:00, LPS CSM Focșani 2007 – CSU Știința București.
– 10 mai, Sala Polivalentă: ora 12:00, CSM București – U BT Cluj Napoca; ora 14:00, CSU Știinșa București – CSA Steaua București; ora 16:00, LPS CSM Focșani 2007 – Sevlar Ploiești.
– 11 mai, Sala Liceului cu Program Sportiv: ora 12:00, CSA Steaua București – Sevlar Ploiești; ora 14:00, U BT Cluj Napoca – CSU Știința București; ora 16:00, LPS CSM Focșani 2007 – CSM București.
– 12 mai, Sala Polivalentă: ora 10:00, Sevlar Ploiești – CSU Știința București; ora 12:00, CSM București – CSA Steaua București; oea 14:00, LPS CSM Focșani 2007 – U BT Cluj Napoca.
Rugby – Vrâncenii Doru Drăgan și Denis Ciobanu, în echipa de...

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM